**ரூபா ஆஷா ஹக்** ( *Rupa Asha Huq*  ; பிறப்பு 2 ஏப்ரல் 1972) ஐக்கிய இராச்சியத்தின் தொழிலாளர் கட்சியின் நாடாளுமன்ற உறுப்பினரும், கட்டுரையாளரும், கல்வியாளரும் ஆவார். 2015 பொதுத் தேர்தலில் மத்திய ஈலிங் மற்றும் ஆக்டன் தொகுதியிலிருந்து தொழிலாளர் நாடாளுமன்ற உறுப்பினராக தேர்ந்தெடுக்கப்பட்டார். முன்பு கிங்ஸ்டன் பல்கலைக்கழகத்தில் சமூகவியலில் மூத்த விரிவுரையாளராக இருந்தார்.

ஆரம்ப கால வாழ்க்கை
------------------

ரூபா ஹக் இங்கிலாந்தின், இலண்டனிலுள்ள, ஹேமர்ஸ்மித், குயின் சார்லோட் மருத்துவமனையில் பிறந்தார்.  ஈலிங்கின், பிரன்சுவிக் சாலையில் வளர்ந்தார்.  இவரது தந்தை, முகம்மது ஹக் (அபேதுல் என்றும் அழைக்கப்படுகிறார்),  மற்றும் தாயார், ரௌஷன் அரா ஹக் (துலாலி பிஸ்வாஸ் என்றும் அழைக்கப்படுகிறார்), 1962 இல் கிழக்கு பாகிஸ்தானிலிருந்து (1971 வங்காளதேசம் ) பிரிட்டனுக்கு குடிபெயர்ந்தனர்.   ரூபாவின் தந்தை இலண்டனில் உள்ள சோஹோவில் ஒரு இந்திய உணவகத்தை நடத்தி வந்தார். 1990களின் முற்பகுதியில் ஏற்பட்ட மந்தநிலைக்குப் பிறகு, உணவகத்தை மூடிவிட்டு ஓய்வு பெற்றார். 

ரூபா ஈலிங்கில் உள்ள மான்ட்பெலியர் தொடக்கப் பள்ளியில் பயின்றார். 1980 ஆம் ஆண்டில், தனது எட்டு வயதில், ஹக் பிபிசி பள்ளிகள் நிகழ்ச்சியான *லுக் அண்ட் ரீட்* நிகழ்ச்சியில் இடம்பெற்றார். தனது இடைநிலைக் கல்வியை சுயாதீன பெண்கள் பள்ளி நாட்டிங் ஹில் மற்றும் ஈலிங் உயர்நிலைப் பள்ளியில் பயின்றார்.

ஆசிரியர் தொழில்
---------------

1998 இல், மான்செஸ்டருக்கு குடிபெயர்ந்தார். 1998 முதல் 2004 வரை, மான்செஸ்டர் பல்கலைக்கழகத்தில் விரிவுரையாளராக இருந்தார்.  அந்த நேரத்தில் இவர் லெவர்ஹுல்ம் அறக்கட்டளையை நடத்தினார்.  

செப்டம்பர் 2004 முதல் 2015 வரை,  கிங்ஸ்டன் பல்கலைக்கழகத்தில்  கலை மற்றும் சமூக அறிவியல் பீடத்தில் சமூகவியல் மற்றும் குற்றவியல் துறையில் மூத்த விரிவுரையாளராக இருந்தார்.  அங்கு ஊடகம் மற்றும் கலாச்சார ஆய்வுகளையும் கற்பித்தார்.

தனிப்பட்ட வாழ்க்கை
------------------

2003 இல் திருமணம் செய்து கொண்ட இவருக்கு ஒரு மகன் உள்ளார். மூத்த சகோதரி ஒரு கட்டிடக் கலைஞராகவும், இளைய சகோதரி முன்னாள் *ப்ளூ பீட்டர்* தொகுப்பாளராகவும் உள்ளனர். இவரது மைத்துனர் சார்லி ப்ரூக்கர் நையாண்டி மற்றும் திரைக்கதை எழுத்தாளர் ஆவார்.

சான்றுகள்
---------

1. ↑  Gates, James (3 June 2010). "Blue Peter star's sister is new deputy mayor". London: Get West London. .
2. ↑  "Rupa Huq will be hoping to hold the seat for Labour". Ealing. 17 May 2017. .
3. ↑  "Konnie Huq: my family wanted me to marry a Muslim". 10 October 2010. .
4. ↑  Lewis, Roz (26 June 2011). "Konnie Huq talks about money". .
5. ↑  Asad, Saikat Afroz (10 May 2015). "Rupa Huq's relatives at Pabna overjoyed at her win in UK polls". Bangladesh. .
6. ↑  Iziren, Adeline (29 May 2010). "Konnie Huq: My family values". .
7. 1 2  "Dr Rupa Huq". Kingston University. 1 December 2012 அன்று பார்க்கப்பட்டது.
8. 1 2  "Dr Rupa Huq". Kingston University. 1 December 2012 அன்று பார்க்கப்பட்டது.
9. ↑   *British Bangladeshi Who's Who*. British Bangla Media Group.. பார்த்த நாள்: 1 December 2015.
10. ↑  "Dr Rupa Huq". Girls & Digital Culture. 1 December 2012 அன்று பார்க்கப்பட்டது.
11. ↑  "Legendary researcher Rupa will be win the next Election 2015". GBNEWS24.com. .
12. ↑  "Is satire dead in parliament?". *Politics Home*. 28 September 2022 அன்று பார்க்கப்பட்டது.

வெளி இணைப்புகள்
---------------

* பொதுவகத்தில் ரூபா ஹக் தொடர்பாக ஊடகக் கோப்புகள் உள்ளன.
* அதிகாரப்பூர்வ இணையதளம்
* Profile at ஐக்கிய இராச்சியத்தின் நாடாளுமன்றம்
* Contributions in Parliament at *Hansard*
* Voting record at Public Whip
* Record in Parliament at TheyWorkForYou
* ஐ.எம்.டி.பி இணையத்தளத்தில் ரூபா ஹக்
* Rupa Huq on *guardian.com*
* Rupa Huq on *New Statesman*
* Rupa Huq பரணிடப்பட்டது 2017-10-06 at the வந்தவழி இயந்திரம் on *Tribune*
* Rupa Huq on *The Huffington Post*
* Appearances on C-SPAN